laion/Wikipedia-Exotic huggingface dataset:
A Midsummer Night's Dream

A Midsummer Night's Dream — ინგლისელი გიტარისტ სტივ ჰეკეტის მეცამეტე სოლო-ალბომი. გამოვიდა 1997 წელს. იგი კლასიკური მუსიკის ჟანრის არის და წარმოადგენს პიესას, რომელიც სრულდება სამეფო ფილარმონიული ორკესტრის თანხლებით. ალბომი ეფუძნება უილიამ შექსპირის „ზაფხულის ღამის სიზმარს“. The Palace Of Theseus - 2:46 A Form In Wax - 4:41 By Paved Fountain - 2:01 Titania - 2:24 Set Your Heart At Rest - 3:31 Oberon - 2:32 Within This Wood - 2:36 In The Beached Margent Of The Sea - 2:39 Between The Cold Moon & The Earth - 2:45 Puck - 1:53 Helena - 4:22 Peaseblossom, Cobweb, Moth & Mustardseed - 4:29 Mountains Turned Into Clouds - 4:37 The Lunatic, The Lover & The Poet - 4:14 Starlight - 4:48 Lysander & Demetrius - 2:46 Celebration - 6:15 All Is Mended - 3:16 ↑ ედერი, ბრიუს. A Midsummer Night's Dream - Steve Hackett | AllMusic. allmusic.com. ციტირების თარიღი: 10 მაისი 2014.
არსენას ლექსი

არსენას ლექსი — ქართული ზეპირსიტყვიერების ძეგლი. მრავალ ვარიანტად ცნობილი, თექვსმეტმარცვლოვანი შაირით გამართული მესტვირული პოემა. შექმნილია XIX საუკუნის 40-იან წლებში უცნობი მესტვირის მიერ (პოემის ავტორად ზოგი მკვლევარი რაჭველ ანდრია ნადირაძეს მიიჩნევს, ზოგი - ქართლელ გიორგი ქებაძეს). ბატონყმობისა და თვითმპყრობელობის წინააღმდეგ მებრძოლი გმირის არსენა ოძელაშვილის თავგადასავალი XIX საუკუნის 30-იანი წლების საქართველოს სოციალური-პოლიტიკური ვითარების ფონზეა გაშლილი. „არსენას ლექსი“ ხალხური მესტვირული პოეზიის ტრადიციებზეა შექმნილი, მაგრამ მისი მნიშვნელობა სცილდება ამ ჟანრის ფარგლებს. იგი ქართული ფოლკლორის ღირსშესანიშნავ ეპიკურ ნაწარმოებს წარმოადგენს. „არსენას ლექსში“ თხრობა უაღრესად დინამიკურია, იუმორით შეზავებული. სადა, ლაკონიური პოეტური ენა ბევრგან აფორისტული ხასიათისაა. მიუხედავად ზოგიერთი ეპიზოდის ფრაგმენტულობისა, პომაში დახატულია იმდროინდელი ქალაქური თუ სოფლური ყოფის კოლორიტული სურათები, რელიეფურადაა გამოკვეთილი ბევრი პერსონაჟი. განსაკუთრებით გამოირჩევა არსენას მხატვრული სახე, განათებული ღრმა შინაგანი რწმენით, სიკეთით, რაც ფიზიკურ სიქველესთან ერთად გმირის ყოველ მოქმედებას თან ახლავს. მასში განცხადებულია სრულყოფილი ვაჟკაცის, სახალხო გმირის იდეალი, რომელიც ქართველ ხალხს ხანგრძლივი დროის მანძილზე ჩამოუყალიბებია. „არსენას ლექსი“ საქართველოში ძალზე პოპულარული ნაწარმოები იყო, ვრცელდებოდა როგორც ზეპირი გზით, ისე წიგნის მეშვეობითაც. „არსენას ლექსის“ გარდა არსენას შესახებ არსებობს ხალხური ლექსებისა და გადმოცემების ციკლი. „არსენას ლექსი“ ი. ჭავჭავაძის, ა. წერეთლის, ა. ყაზბეგის, მ. ჯავახიშვილის, გ. ტაბიძის, გ. ლეონიძის და სხვათა ბევრი თხზულების წყარო გახდა. ცალკე წიგნად „არსენას ლექსი“ 67-ჯერაა გამოცემული, პირველად 1872 წელს გამოიცა. სიხარულიძე ქ., ქსე, ტ. 1, გვ. 585, თბ., 1975 „არსენას ლექსი“, ზურაბ კიკნაძე. დაარქივებული 2016-03-06 საიტზე Wayback Machine.
ლუნა-5

„ლუნა-5“ (რუს. «Луна-5», «E-6 №10») — საბჭოთა კოსმოსური პროგამა „ლუნას“ ავტომატური საპლანეტათშორისო სადგური (ასს). კოსმოსში გაშვებულ იქნა 1965 წლის 9 მაისს, მთვარისა და გარე კოსმოსის შესასწავლად. პროექტის მიზანი იყო, მოეხდინა მთვარის ზედაპირზე რბილი დაშვება. 1965 წლის 9 მაისს 07:49:37 UTC დროით ბაიკონურის კოსმოდრომიდან, რაკეტა-მატარებელი „მოლნია“-ით («Молния») მთვარის მიმართულებით გაშვებულ იქნა ავტომატური საპლანეტათშორისო სადგური ლუნა-5. 12 მაისს „ლუნა-5-მა“ მიაღწია მთვარეს. დაგეგმილი იყო, რომ იგი განახორციელებდა მასზე მსუბუქ დაჯდომას, რითაც იგი გახდებოდა პირველი კოსმოსური სადგური, რომელმაც ეს შეძლო. ხომალდის დაშვება წარუმატებელი აღმოჩნდა. მისმა სამუხრუჭე ძრავებმა ვერ უზრუნველყვეს ხომალდის უსაფრთხო დაშვება, რის შედეგადაც იგი 19:10 UT დროით ჩამოვარდა მთვარის ზედაპირზე. დაცემის ზუსტი ლოკაცია დღემდე უცნობია. თავდაპირველად გავრცელდა ინფორმაცია აპარატის დაახლოებით ღრუბლების ზღვის ტერიტორიაზე ჩამოვარდნის თაობაზე (კოორდინატები 31° ს. გ. 8° დ. გ.﻿ / ﻿31° ს. გ. 8° დ. გ.﻿ / -31; -8), ბოლო ცნობებით ის კოპერნიკის კრატერის ახლოს დაეცა (კოორდინატები 8° ჩ. გ. 23° დ. გ.﻿ / ﻿8° ჩ. გ. 23° დ. გ.﻿ / 8; -23). ქართული საბჭოთა ენციკლოპედია, ტ. 6, თბ., 1983. — გვ. 312. G. P. Lyubimov (ოქტომბერი, 1967). Measurement of the intensity of cosmic radiation during the flights of automatic interplanetary stations Zond 1, Zond 2, Zond 3, Luna 5, Luna 6. NASA, ST-CR-IS-10655.  N. L. Johnson (1979). Handbook of soviet lunar and planetary exploration, Vol. 47, Science and Technology, American Astronautics Society Publications.  ვიკისაწყობში არის გვერდი თემაზე: პროგრამა „ლუნა“ ვიკისაწყობში „ლუნა“ — მოგზაურობა მთვარეზე (Internet Archive) „ლუნა-5“ დაარქივებული 2013-12-24 საიტზე Wayback Machine. მთვარის რობოტიზირებული ზონდები მთვარის საბჭოთა ზონდები ↑ 1.0 1.1 Luna 5. NASA Space Science Data Coordinated Archive (2014-08-26). ციტირების თარიღი: 2023-01-09
ფილიპ დორმერ სტენჰოპ ჩესტერფილდი

ლორდი ჩესტერფილდი (დ. 22 სექტემბერი, 1694, ლონდონი — გ. 24 მარტი, 1773) — ინგლისელი დიპლომატი, ორატორი, პოლიტიკოსი, ფილოსოფოსი და მწერალი. ცნობილი ინგლისურ ლიტერატურაში თავისი ეპისტოლარული მემკვიდრეობით წერილები ვაჟიშვილს. „წერილები ვაჟიშვილს“ ეხება სწავლა-აღზრდის, ზნეობის, ეთიკის საკითხებს. ჩესტერფილდი იყო ინგლისური არისტოკრატიის უმაღლესი ფენის წარმომადგენელი. მას დედა ადრეულ ასაკში გარდაეცვალა, მამა კი მის აღზრდაში საერთოდ არ მონაწილეობდა, რამაც, სავარაუდოდ, განაპირობა ჩესტერფილდის თბილი დამოკიდებულება ვაჟისადმი. წერილების სერია ჩესტერფილდმა სწორედ თავის ერთადერთ ვაჟს უძღვნა. იგი შვილს უსახავდა სამ მთავარ ამოცანას: მოეხადა ვალი ღვთისა და კაცის წინაშე; შეეძინა დიდი ცოდნა მეცნიერების სხვადასხვა დარგიდან (განსაკუთრებულად ისტორიას, მწერლობას, კლასიკურ ენებს გამოყოფს); ყოფილიყო კარგად აღზრდილი, რის გარეშეც, განსწავლულობის მიუხედავად, აუტანელი იქნებოდა საზოგადოებისათვის. ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 SNAC — 2010. <a href="https://wikidata.org/wiki/Track:Q29861311"></a> ↑ 3.0 3.1 Encyclopædia Britannica <a href="https://wikidata.org/wiki/Track:Q5375741"></a> ↑ 4.0 4.1 Lundy D. R. The Peerage <a href="https://wikidata.org/wiki/Track:Q67129259"></a><a href="https://wikidata.org/wiki/Track:Q21401824"></a> ↑ 5.0 5.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 6.0 6.1 GeneaStar <a href="https://wikidata.org/wiki/Track:Q98769076"></a><a href="https://wikidata.org/wiki/Track:Q3100478"></a> ↑ 7.0 7.1 Proleksis enciklopedija, Opća i nacionalna enciklopedija — 2009. <a href="https://wikidata.org/wiki/Track:Q3407324"></a> ↑ 8.0 8.1 Dictionary of Irish Biography — RIA. <a href="https://wikidata.org/wiki/Track:Q5273969"></a><a href="https://wikidata.org/wiki/Track:Q110587"></a> ↑ Library of the World's Best Literature / C. D. Warner — 1897. <a href="https://wikidata.org/wiki/Track:Q952614"></a><a href="https://wikidata.org/wiki/Track:Q19098835"></a> ↑ 10.0 10.1 Kindred Britain <a href="https://wikidata.org/wiki/Track:Q75653886"></a> ↑ "ქართული ენა და ლიტერატურა", 2013 წ. ISBN 978-9941-10-530-2
გრანულოციტები

გრანულოციტები (granulocyti; ლათ. granulum: მარცვალი და ბერძ. cytos: უჯრედი) — ლეიკოციტები, რომლებიც წარმოიქმნებიან ძვლის წითელ ტვინში და თავის ციტოპლაზმაში შეიცავენ სპეციფიკურ მარცვლოვანებს — გრანულებს. გრანულების შეფერილობის მიხედვით არჩევენ ბაზოფილურ, ნეიტროფილურ და ეოზინოფილურ ლეიკოციტებს. გრანულოციტები იცავენ ორგანიზმს ბაქტერიებისა და ტოქსინებისაგან, მონაწილეობენ იმუნურ რეაქციებში.მათ აქვთ ფაგოციტოზის უნარი. შეუძლიათ ამებისებურად გადავიდნენ შემაერთებელ ქსოვილში და ანთებით პროცესში მიიღონ მონაწილეობა. მარცვლოვანი ლეიკოციტების, ანუ გრანულოციტებისაგან განსხვავებით, უმარცვლო ლეიკოციტებს, ანუ აგრანულოციტებს მარცვლოვანება არ აქვს. ბიოლოგიური და სამედიცინო ტერმინები და ცნებები — nplg.gov.ge PSP.GE — სამედიცინო ლექსიკონი გრანულოციტები — MedGeo.Net
რუვენზორი

რუვენზორი (ინგლ. Ruwenzori) — მთის მასივი აღმოსავლეთ და ცენტრალურ აფრიკაში, უგანდისა და კონგოს დემოკრატიულ რესპუბლიკას შორის. სიმაღლე — 5109 მ (მთა სტენლი). სიგრძე 120 კმ. აგებულია კამბრიულისწინა კრისტალური ქანებით. თხემურ ნაწილში არის დაახლოებით 35 მცირე მყინვარი, რომელთა საერთო ფართობია 5 კმ². 1906 წელს მყინვარების რაოდენობა 43-ს აღწევდა, ხოლო ფართობი 7,5 კმ²-ს. 2005 წელს მუდმივი გამყინვარების ფართობი დაახლოებით 1,5 კმ² იყო და შეინიშნებოდა მხოლოდ 3 მთაზე. მყინვარები დაახლოებით 4200 მ სიმაღლემდე ეშვება. მეცნიერების ვარაუდით, 2020 წლისთვის მყინვარები სავსებით გაქრება. ფერდობებზე ნოტიო ტროპიკული ტყეებია. კალთები 2600 მ სიმაღლემდე შემოსილია მთის ნოტიო მარადმწვანე ტყით, რომელიც ნაწილობრივ შეცვლილია მეორეული სავანით. ტყის ზედა საზღვრის გასწვრივ არის ბამბუკის რაყები, 2600-იდან 3800 მ სიმაღლემდე — სუბალპური მცენარეულობა, 3800 მ-ის ზევით — ალპური სარტყელი, 4600-4800 მ-ის ზევით — მუდმივი თოვლი და მყინვარები. მასივის გარკვეული ნაწილი უკავია რუვენზორის ეროვნულ პარკსა და ვირუნგის ეროვნულ პარკს. რუვენზორი აღმოაჩინა ჰენრი სტენლიმ 1876 წელს, რომელმაც ჩაიწერა ქედის რიგი სახელწოდება, რომელიც ცნობილი იყო ადგილობრივ მოსახლეობაში: ავირიკა, ავრუკა, ბუგომბოვა, უფრო ხშირად რუვენზურურუ, რუვანჯურა, რუნსორო, რომელთაგან თანამედროვე რუვენზორი ნიშნავს „წვიმის შემოქმედს“, „ღრუბლების მბრძანებელს“. რუვენზორი — სტატია დიდი რუსული ენციკლოპედიიდან (რუსული) რუვენზორი — სტატია ენციკლოპედია ბრიტანიკიდან (ინგლისური)
ტოქსინები

ტოქსინები (ძვ. ბერძნ. τοξικόν) — ცოცხალი უჯრედების ან ორგანიზმების ბაქტერიული, ცხოველური და მცენარეული წარმოშობის ნივთიერებები, რომლებიც იწვევენ ორგანიზმის ნორმალური ფუნქციების დარღვევას. ტოქსინებს, სხვა შხამებისაგან განსხვავებით, ახასიათებთ იმუნური აქტივობა. ტერმინი პირველად გამოყენებული იქნა ორგანული ქიმიკოსის ლუდვიგ ბრიგერის მიერ. ტოქსინები — MedGeo.Net ლუდვიგ ბრიგერის ბიოგრაფია — ჰუმბოლდტის უნივერსიტეტი დაარქივებული 2011-10-03 საიტზე Wayback Machine.
აგრანულოციტები

აგრანულოციტები — (ბერძ. a: უარყ. თავსართი, ბერძ. kytos: უჯრედი, ლათ. granulum: პატარა მარცვალი) — ლეიკოციტების ერთ-ერთი ჯგუფი, რომლებსაც ციტოპლაზმაში არ გააჩნიათ გრანულები. აგრანულოციტებია: ლიმფოციტები, მონოციტები, პლაზმოციტები. აგრანულოციტებისგან განსხვავებით არსებობენ გრანულიანი ლეიკოციტები — გრანულოციტები. ქართული საბჭოთა ენციკლოპედია, ტ. 1, თბ., 1975. — გვ. 61. ბიოლოგიური და სამედიცინო ტერმინები და ცნებები — nplg.gov.ge აგრანულოციტები — MedGeo.Net
მონოციტები

მონოციტები (monocyti) — უმარცვლო ლეიკოციტების (აგრანულოციტების) ყველაზე მსხვილი ფორმა. შეად­გენენ ყველა ლეიკოციტის საერთო რიცხვის 6-8%-ს. ბირთვი ლობიოსებრი, ნალისებრი ან წილაკოვანი ფორმისაა. ციტოპლაზმა სუსტად ბაზოფილურია, ნაცრისფერი გადაკრავს ანდა კვამლისფერია, ბირთვი სხვადასხვა ფორმისაა. ქსოვილებში გადასვლისას დიფერენცირდება მაკროფაგებად. ტერმინი მომდინარეობს ბერძნული სიტყვებისგან — μονος (ერთი) და κύτος (უჯრედი), ის პირველად გამოიყენეს არტურ პაპენჰეიმმა და ადოლფო ფერატამ 1910 წელს, კვლევაში ნორმალური და პათოლოგიური სისხლის ლიმფოიდური ღეროვანი უჯრედების შესახებ. psp.ge — სამედიცინო ლექსიკონი მონოციტები — MedGeo.Net
Harbour of Tears

Harbour of Tears — ინგლისური პროგრესული როკ-ჯგუფ Camel-ის მეთორმეტე სტუდიური ალბომი. იგი გამოვიდა 1996 წელს. ეს არის კონცეპტუალური ალბომი, რომელშიც მოთხრობილია ირლანდიური ოჯახის ემიგრირებაზე აშშ-ში, უკეთესი ცხოვრების ძიებაში. ალბომის უკანასკნელი კომპოზიციის „The Hour Candle (A Song for My Father)“ უმეტეს ნაწილს შეადგენს ზღვის ხმა. ჯგუფის ვოკალისტმა და გიტარისტმა ენდრიუ ლატიმერმა შეიტყო, რომ მისი ბებიის ოჯახმა ირლანდია დატოვა კობის ნავსადგურიდან და ეს იყო უკანასკნელი ადგილი, რომელიც მათ მშობლიურ მიწაზე იხილეს. ამ ნავსადგურს უწოდებდნენ „ცრემლების ნავსადგურს“, რაც იქცა ალბომის სახელწოდებად. ↑ სიმღერა მთავრდება 6:30-ზე. ამის შემდეგ იწყება დამალული სიმღერა, მას კი, 8:03-დან, მოჰყვება ზღვის ტალღების ხმა, რომელიც გრძელდება 23:00-მდე. ↑ Connolly, Dave. Harbour of Tears - Camel | AllMusic. allmusic.com. ციტირების თარიღი: 24 June 2011.
ევროვიზიის სიმღერის კონკურსი 2014

ევროვიზიის სიმღერის კონკურსი 2014 — ევროვიზიის სიმღერის 59-ე კონკურსი, რომელიც გაიმართა კოპენჰაგენში (დანია). დანიამ კონკურსის მასპინძლობის უფლება მოიპოვა 2013 წლის კონკურსში ემილი დე ფორესტის სიმღერის „Only Teardrops“ გამარჯვების შედეგად. დანიამ მესამედ უმასპინძლა ევროვიზიის სიმღერის კონკურსს. კონკურსის გამარჯვებული გახდა ავსტრიის წარმომადგენელი, მომღერალი კონჩიტა ვურსტი სიმღერით „Rise Like a Phoenix“, რომელმაც 290 ქულა დააგროვა. 2014 წელს ავსტრიამ მეორედ მოიგო ევროვიზიის სიმღერის კონკურსი. პირველად ეს ფაქტი 1966 წელს დაფიქსირდა. ოფიციალური საიტი (ინგლისური)
ანა დანიელი

ანა დანიელი (ინგლ. Anne of Denmark; დ. 12 დეკემბერი, 1574 — გ. 2 მარტი, 1619) — შოტლანდიის, ინგლისისა და ირლანდიის დედოფალი-კონსორტი, ჯეიმზ I-ის ცოლი. ანა იყო დანიისა და ნორვეგიის მეფის, ოლდენბურგების დინასტიის წარმომადგენლის, ფრედერიკ II-ის შვილი. 1589 წელს ხელშეკრულების თანახმად გააყოლეს ჯეიმზ I-ს, ქორწილი შედგა კოპენჰაგენში. 1590 წლის 17მაისს ჰოლირუდის სააბატოში შოტლანდიის დედოფლად აკურთხეს. გარდაიცვალა 1619 წლის 2 მარტს, დაკრძალულია უესტმინსტერის სააბატოში. ვიკისაწყობში არის გვერდი თემაზე: ანა დანიელი Portrait of Anne in the Government Art Collection დაარქივებული 2009-09-03 საიტზე Wayback Machine.
ჰოლირუდის სააბატო

ჰოლირუდის სააბატო (ინგლ. Holyrood Abbey) — ავგუსტინელთა ორდენის სააბატო ედინბურგში. სააბატო შოტლანდიის მეფე დავიდ I-მა 1128 წელს დააარსა. სახელწოდება მომდინარეობს შოტლანდიური სიტყვიდან Haly Ruid (წმინდა ჯვარი). 1686 წელს ჯეიმზ II-მ აქ იეზუიტების კოლეჯი ჩამოაყალიბა. სააბატოს დასავლეთით მდებარეობს ჰოლირუდის სასახლე, დიდი ბრიტანეთის მონარქის ოფიციალური რეზიდენცია შოტლანდიაში, რომელიც ედინბურგის მთავარი ტურისტული ღირსშესანიშნაობააა. ჰოლირუდის სააბატოს ოფიციალური საიტი დაარქივებული 2005-10-24 საიტზე Wayback Machine. ↑ About Holyrood Abbey. დაარქივებულია ორიგინალიდან — 2012-10-31. ციტირების თარიღი: 2014-05-11.
ჰოლირუდის სასახლე

ჰოლირუდის სასახლე (ინგლ. Holyroodhouse) — დიდი ბრიტანეთის მონარქის ოფიციალური რეზიდენცია შოტლანდიაში. მდებარეობს დედაქალაქ ედინბურგში. სახელწოდება მომდინარეობს შოტლანდიური სიტყვიდან Haly Ruid (წმინდა ჯვარი). თავდაპირველად სასახლის შენობის ადგილას 1128 წელს დაარსებული ავგუსტინელთა ორდენის ჰოლირუდის სააბატო მდებარეობდა. XV საუკუნიდან სააბატოში ხშირად იმართებოდა სამეფო გვარის ქორწილები. XVIII საუკუნეში სახურავი ჩამოინგრა. დღევანდელი შენობა რეკონსტრუირებულია. ოფიციალური საიტი (ინგლისური) ჰოლირუდის სასახლე დაარქივებული 2014-02-09 საიტზე Wayback Machine.
საერთაშორისო ტელეკომუნიკაციების კავშირი

საერთაშორისო ტელეკომუნიკაციების კავშირი (ინგლ. International Telecommunication Union, ITU) — საერთაშორისო ორგანიზაცია. დაარსდა 1865 წელს, როგორც საერთაშორისო სატელეგრაფო კავშირი. 1947 წლიდან გაეროს სპეციალიზებული სააგენტოა. შტაბ-ბინა მდებარეობს ჟენევაში. გენერალური დირექტორია ჰამადუნ ტურე. ოფიციალური საიტი გაეროს ვებგვერდზე ისტორიული თარიღები დაარქივებული 2009-02-03 საიტზე Wayback Machine. ↑ https://www.facebook.com/ITU ↑ 2.0 2.1 2.2 2.3 2.4 https://www.itu.int/en/about/Pages/contact.aspx ↑ https://web.archive.org/web/20230719093643/https://digitalpublicgoods.net/who-we-are/
ბრაუნი განათლების საბჭოს წინააღმდეგ

ბრაუნი განათლების საბჭოს წინააღმდეგ (ინგლ. Oliver Brown et al. v. Board of Education of Topeka et al.) — სასამართლო პროცესი, დასრულდა 1954 წელს აშშ-ის უზენაესი სასამართლოს გადაწყვეტილებით, რომელმაც დაგმო რასობრივი სეგრეგაცია სკოლებში. ეს გადაწყვეტილება ერთ-ერთი მნიშვნელოვანი, სეგრეგაციის წინააღმდეგ მიმართული მოვლენა იყო აშშ-ში. ბრაუნი განათლების საბჭოს წინააღმდეგ დაარქივებული 2008-04-10 საიტზე Wayback Machine. Воспоминания Джека Гринберга დაარქივებული 2008-04-10 საიტზე Wayback Machine.
Rise Like a Phoenix

„Rise Like a Phoenix“ — ავსტრიელი მომღერალ კონჩიტა ვურსტის სიმღერა, გამარჯვებული 2014 წლის ევროვიზიის სიმღერის კონკურსზე, დანიაში. 2014 წლის 18 მარტს სიმღერა ოფიციალურად გახდა ცნობილი, რასაც მოჰყვა ORF-ზე 2014 წლის 21 მარტს ოფიციალური ცოცხალი წარდგენა, შოუს Dancing Stars ეთერში. ეს არის ავსტრიის პირველი გამარჯვება ევროვიზიაზე, 1966 წლის შემდეგ. ↑ Conchita Wurst präsentiert Song-Contest-Titel. ORF (18 March 2014). ციტირების თარიღი: 18 March 2014. ↑ „Listen: Conchita Wurst will rise like a phoenix in Copenhagen“. wiwibloggs.com. 18 March 2014. ციტირების თარიღი: 23 March 2014. ↑ „Conchita Wurst wows with live performance of 'Rise like a Phoenix'“. wiwibloggs.com. 22 March 2014. ციტირების თარიღი: 23 March 2014.
წერილები ვაჟიშვილს

„წერილები ვაჟიშვილს“ — ლორდ ჩესტერფილდის მიერ შექმნილი ეპისტოლარული წერილების სერია, რომელიც მიეძღვნა ჩესტერფილდის ვაჟიშვილს. "წერილები ვაჟიშვილს" ეხება სწავლის, აღზრდის, ზნეობისა და ეთიკის საკითხებს. წერილები განკუთვნილი იყო მხოლოდ ჩესტერფილდის ვაჟისთვის. ის არ შექმნილა ფართო საზოგადოებისათვის და გასაგებია, რომ მათში ხშირია ისეთი სახის რჩევა-დარიგებანი, რომლებიც ბევრისთვის მიუღებელია, მაგრამ წერილებს დიდი წარმატება ხვდა წილად. წერილები 1774 წელს გამოქვეყნდა და გამოქვეყნებისთანავე დიდი წარმატება ხვდა წილად. XVIII საუკუნის ბოლომდე იგი 26-ჯერ გამოიცა. ვოლტერი წერდა: "ეს სასარგებლო წიგნია და მართლაც ყველას სჯობს, რაც კი ოდესმე დაწერილა აღმზრდელობით თემაზე". ჩესტერფილდის თანამედროვე კრიტიკოსი, დოქტორი ჯონსი, წერილებს ამ სიტყვებით აფასებდა:"ეს წერილები შეიძლება ხელში მივცეთ ყველა ყმაწვილს". ↑ "ქართული ენა და ლიტერატურა", 2013 წ. ISBN 978-9941-10-530-2
დურუნგ-დრუნგი

დურუნგ-დრუნგი, დრანგ-დრუნგი — მყინვარი ინდოეთში, ჯამუ და ქაშმირის შტატში. მდებარეობს ჰიმალაიში, საშუალოდ 4780 მ სიმაღლეზე, პენსი-ლას უღელტეხილთან. მაქსიმალური სიგრძე 23 კმ. მყინვარიდან გამოედინება მდინარე ზანსკარის შენაკადი დოდა. მყინვართან არის აღმართული მწვერვალი დოდა, რომლის სიმაღლეა 6550 მ. ↑ ჯანეტ რიზვი (1996). ლადაქი: მაღალმთიანი აზიის გზაჯვარედინი. ოქსფორდის უნივერსიტეტის გამომცემლობა, 1996, გვ. 30. ISBN 978-0-19-564016-8. ციტირების თარიღი: 12 ივლისი 2012.  ↑ ზანსკარის ქედი. himalayanclub.org. დაარქივებულია ორიგინალიდან — 2018-01-06. ციტირების თარიღი: 2012-07-12. ↑ ექსპედიციები და შენიშვნები. himalayanclub. დაარქივებულია ორიგინალიდან — 2016-03-24. ციტირების თარიღი: 2012-07-12.
სიმონ ავალიანი

სიმონ ლუკას ძე ავალიანი (დ. 27 მარტი, 1881, ქუთაისი — გ. 12 აგვისტო, 1922, თბილისი) — ქართველი ისტორიკოსი. 1904 წელს დაამთავრა ოდესის უნივერსიტეტის ისტორიულ-ფილოლოგიური ფაკულტეტი. 1909 წელს იყო ამავე უნივერსიტეტის პრივატ-დოცენტი, მაგრამ მალე დაითხოვეს, როგორც პოლიტიკურად არასაიმედო. 1909–1916 წლებში მასწავლებლობდა ოდესის კერძო სასწავლებელში და თანამშრომლობდა სხვადასხვა გამომცემლობებში.1916–1918 წლებში იყო პეტროგრადის უნივერსიტეტის პრივატ-დოცენტი, 1919 წლიდან თსუ-ს პროფესორი, 1919–1920 წლებში - ფინანსთა მინისტრის ამხანაგი დამოუკიდებელი საქართველოს პირველ მთავრობაში. საქართველოში საბჭოთა ხელისუფლების დამყარების შემდეგ მუშაობდა საგარეო ვაჭრობის კომისარიატში. 1921–1922 წლებში იყო თბილისის პოლიტექნიკური ინსტიტუტის დირექტორი. დაწერილი აქვს 50-მდე შრომა ამიერკავკასიის სოციალურ-ეკონომიკური ისტორიის საკითხებზე. ქართულ ისტოგრაფიაში ერთ-ერთმა პირველმა შეისწავლა მეცნიერულად 1861 წლის საგლეხო რეფორმის ისტორია ამიერკავკასიაში. ავალიანის გამოკვლევებს დღესაც არ დაუკარგავს მეცნიერული ღირებულება. ავალიანმა თსუ-ში პირველმა წაიკითხა ლექციების კურსი: კოოპერაციის, დასავლეთ ევროპის ეკონომიკის ისტორიის, საქართველოსა და დასავლეთ ევროპაში მიწათმფლობელობის, საქართველოში აგრარული რეფორმის, XIX-XX საუკუნეებში საქართველოს ეკონომიკის ისტორიის, საქართველოს სამთამადნო მრეწველობის და სხვა საკითხებზე. Авалиани С. Земские соборы. 1910 Авалиани С.А. Земские соборы. Литературная история земских соборов. Изд.2-е, испр. и доп. 1916 ორჯონიკიძე ე., სიდამონიძე უ., ქართული საბჭოთა ენციკლოპედია, ტ. 1, თბ., 1975. — გვ. 114.
ბიოგეოგრაფია

ბიოგეოგრაფია (ბიო... და გეოგრაფია) — მეცნიერება, რომელიც შეისწავლის დედამიწის ზედაპირზე სხვადასხვაგვარი ბიოცენოზის, აგრეთვე ცხოველების, მცენარეებისა და მიკროორგანიზმების გავრცელებისა და განსახლების კანონზომიერებებს. ბიოგეოგრაფია ბიოლოგიისა და გეოგრაფიის მოსაზღვრე მეცნიერებაა. იგი მოიცავს ორგანიზმების გეოგრაფიას, მცენარეული საფრისა და ცხოველთა მოსახლეობის გეოგრაფიას. ორგანიზმების გეოგრაფია თავის მხრივ, მოიცავს მიკროორგანიზმების გეოგრაფიას, მცენარეთა გეოგრაფიას, ცხოველთა გეოგრაფიას, ორგანიზმების ზოგად გეოგრაფიას; მცენარეული გეოგრაფია მოიცავს მიკროორგანიზმების გეოგრაფიას, ფიტოცენოზების გეოგრაფიას; ცხოველთა მოსახლეობის გეოგრაფია აერთიანებს ზოოცენოზების გეოგრაფიასა და ბიოცენოზების გეოგრაფიას. ბიოგეოგრაფიის ძირითადი მიმართულებებია: არეალოლოგიური, ფლორისტიკული და ფაუნისტიკური, რეგიონული, ეკოლოგიური და ისტორიული ბიოგეოგრაფია; არეალოლოგიის დარგში დადგენილია მნიშვნელოვანი რაოდენობის სახეობათა არეალები; ფლორისტიკული და ფაუნისტიკური თვალთახედვით უკეთაა გამოკვლეული უმაღლესი მცენარეები და ხერხემლიანი ცხოველები. ფლორისტიკული და ფაუნისტიკური რეგიონების გამოყოფისას რეგიონული ბიოგეოგრაფიისთვის აშკარა გახდა, რომ საჭიროა არა მხოლოდ ენდემური, არამედ დამახასიათებელი ტაქსონების აღრიცხვა და ამა თუ იმ სახეობის სიუხვის შეფასება. გამოყოფილია დიდი რეგიონები, რომლებიც საერთოა ცხოველების, მცენარეებისა და მიკროორგანიზმების ყველა სისტემატიკური ჯგუფისათვის. ყოველთვის არ ხერხდება უფრო მცირე ზომის რეგიონების გამოყოფა, რადგან ორგანიზმების სხვადასხვა ჯგუფს განსხვავებული განსახლების კანონზომიერებანი აქვს. ეკოლოგიურ ბიოგეოგრაფიაში მნიშვნელობა ენიჭება ორგანიზმების როლს ბიომასის, ბიოლოგიური პორდუქტიულობისა და ბუნებრივ-ტერიტორიული კომპლექსების ცხოვრებაში, კერძოდ, ენერგიის გარდაქმნის შესწავლას. ისტორიული ბიოგეოგრაფია იკვლევს თანამედროვე ბიოცენოზებსა და ორგანიზმებზე დედამიწის გეოლოგიური წარსულის ზეგავლენას. ბიოგეოგრაფიას აქვს შემდეგი მეთოდები: შედარებით-გეოგრაფიული, ეკოლოგიური, რაოდენობრივი, ისტორიული და კარტოგრაფიული. ბიოგეოგრაფიას მიაკუთვნებენ მეცნიერებას, რომლებიც ბიოსფეროს შეეხება. მოძღვრება ბიოსფეროს შესახებ დაამუშავა ვლადიმერ ვერნადსკიმ. ბიოგეოგრაფია მჭიდროდ არის დაკავშირებული ბიოცენოლოგიასთან, ეკოლოგიასა და ბიოგეოცენოლოგიასთან. ბიოგეოგრაფიის შემადგენლობაში შედის ბიოცენოზთა გეოგრაფიაც. ბიოგეოგრაფია წარმოადგენს მცენარეული საფრისა და ცხოველთა სამყაროს რაციონალური გამოყენების თეორიულ საფუძველს. იგი ადგენს რესურსების გამოყენების ნორმებსა და ვადებს გეოგრაფიული გარემოს თავისებურებებთან დაკავშირებით. ბუნების დაცვის სწორი ორგანიზაცია დაფუძნებულია სხვადასხვა ფიზიკურ-გეოგრაფიული ოლქებისა და ნაირგვარი ზონების ბიოგეოგრაფიულ თავისებურებათა ცოდნაზე. ქართული საბჭოთა ენციკლოპედია, ტ. 2, თბ., 1977. — გვ. 377. Гептнер В. Г., Общая зоогеография, М., 1936; Воронов А. Г., Биогеография, М., 1963; Наумов Г. В., Краткая история биогеографии, М., 1969; Dansereau P., Biogeography. An ecological perspective, N. Y.. 1957: Matvejev S., Biogeografija Jugoslavije. Osnovni principi, Beograd, 1961.
მენტორი (მრავალმნიშვნელოვანი)

მენტორი (მომდინარეობს ბერძნულიდან „Mentor“) — ხელმძღვანელი, აღმზრდელი, დამრიგებელი. ბერძნული მითოლოგიის თანახმად, მენტორი ერქვა ოდისევსის შვილის, ტელემაქეს აღმზრდელს. დღეს მენტორი არის სპეციალურად მომზადებული მასწავლებელი, რომელსაც შეუძლია დაეხმაროს: მასწავლებლის მომზადებაში ჩართულ უმაღლეს საგანმანათლებლო დაწესებულებებს სასკოლო პრაქტიკის კურსების წარმართვაში; გამოსაცდელ პერიოდში მომუშავე ინსტრუქტორებს პრაქტიკული პედაგოგიური ჩვევების ჩამოყალიბებასა და მასწავლებელთა პროფესიული განვითარების ცენტრში წარსადგენი რეკომენდაციების მოპოვებაში; სხვა მასწავლებლებს პროფესიულ განვითარებაში. განმარტებითი ლექსიკონი/ეროვნ. სასწ. გეგმებისა და შეფასების ცენტრი. - [თბ., 2008]. - 20სმ. [MFN: 76027] ნაწ. 2: განათლების სპეციალისტებისათვის / [წიგნზე მუშაობდნენ: სიმონ ჯანაშია და სხვ.]. - [2008]. - 56გვ.. - ბიბლიოგრ.: გვ. 54-56. - ISBN: 978-9941-0-0541-1 (ყველა ნაწ.), ISBN: 978-9941-0-0542-8 (ნაწ. 2) : [ფ.ა.][MFN: 95118] მოხელის სამაგიდო ლექსიკონი / გაეროს განვითარების პროგრამა; [შემდგ.: სამსონ ურიდია და სხვ.; რედ.: ვაჟა გურგენიძე] - თბ., 2004 - 483გვ.: ცხრ.; 24სმ. - (საჯარო მოსამსახურის ბ-კა). - ISBN 99940-0-063-2: [ფ.ა.] ლექსიკონი
ნერვული ქსოვილი

ნერვული ქსოვილი (ლათ. textus nervosus) — ქსოვილი, რომელიც ქმნის ნერვულ სისტემას. შედგება იმპულსების გამტარი სპეციალიზებული რთულად დიფერენცირებული უჯრედებისაგან — ნეირონებისგან. მათი ფორმა მთლიანადაა დამოკიდებული შესრულებულ ფუნქციაზე. ყოველ ნეირონს გააჩნია სხეული, რაც წარმოდგენილია, როგორც გაფართოებული ნაწილი, სადაც ლოკალიზებულია ბირთვი და ორი ან მეტი გამონაზარდი, მორჩი (აქსონი და დენდრიტები). აქსონები ატარებენ იმპულსს ნეირონის სხეულიდან პერიფერიისაკენ, ხოლო დენდრიტები — უჯრედის სხეულისაკენ. ნეირონებთან ერთად ნერვულ ქსოვილს შეადგენენ ნეიროგლიის უჯრედები, რომლებიც უმთავრესად საყრდენ, ტროფიკულ და სხვა ფუნქციას ასრულებენ. ნერვული ქსოვილის ყველა უჯრედი ვითარდება ერთი და იმავე ექტოდერმული უჯრედების დიფერენცირების შედეგად ნეირონების წარმომქმნელ (ნეირობლასტები) და გლიის წარმომქმნელ (გლიობლასტები ანუ სპონგიობლასტები) უჯრედებად. ნერვული ბოჭკოები და ნერვული დაბოლოებები ნერვული ქსოვილის შემადგენელი კომპონენტებია. სამედიცინო ტერმინოლოგიის განმარტებითი ლექსიკონი — nplg.gov.ge ნერვული ქსოვილი — MedGeo.Net
ქსოვილი

საკუთარი სახელი ქსოვილი შეიძლება აღნიშნავდეს: ქსოვილი (ტექსტილი); ქსოვილი (ბიოლოგია).